**Notule van Konvokasie Jaarvergadering**

**Dinsdag, 26 Januarie 2016, in die Coetzenburgsentrum**

**1. Konstituering**

1.1 Die President, prof Christo Viljoen, verklaar die vergadering as behoorlik geopen en kondig af dat tolkdienste (Afrikaans na Engels) beskikbaar is. Die vergadering begin om 19:45. Die volgende huisreëls geld vir die verloop van die vergadering:

1.1.1 Die Statuut van die US

1.1.2 Die vergaderingsprosedures (Raadsdokument)

1.1.3 US Taalbeleid (bepalings mbt amptelike vergaderings)

**2. Opening**

2.1 ‘n Oomblik van stilte word gehandhaaf.

2.2 Daar word spesiaal gedink aan Konvokasielede wat sedert die laaste jaarvergadering van die Konvokasie oorlede is. Prof Pieter Kapp, vorige President van die Konvokasie, word spesifiek genoem.

**3. Verwelkoming**

3.1 Die President heet alle bywonendes – insluitend Konvokasielede, metgeselle van Konvokasielede, gaste en media – welkom.

3.2 Die President noem ook dat hierdie vergadering sy laaste vergadering as President van die Konvokasie is.

3.3 Die President verduidelik dat daar 12 nominasies vir 4 vakante Konvokasie Raadsposisies is. Die stemproses duur van 26 Februarie 2016 tot 10 Maart 2016, en dit sal moontlik wees om elektronies of per posbrief te stem. Die President hou die name van genomineerdes voor:

• Mnr Job Amupando (akademikus, Universiteit van Namibië)

• Prof André Coetzee (afgetrede akademikus van US)

• Prof Prieur du Plessis (dienende raadslid, maatskappydirekteur)

• Prof Loretta Feris (akademikus van UK)

• Mnr Heinrich Gonzales (prokureur, in diens van AfriForum)

• Prof Joan Hambidge (akademikus van UK)

• Adv Jan Heunis (senior advokaat)

• Dr Jerry Mameja (Voorsitter van Otesa Groep)

• Me Ronalda Nalumango (raadslid, Stellenbosch Munisipaliteit)

• Dr Corinne Oosthuizen (kliniese sielkundige en konsultant)

• Mnr Chris Otto (sakeman en direkteur van die PSG Groep)

• Me Bettina Wyngaard (skrywer en prokureur)

3.4 Die President wys daarop dat al 5 posisies op die UK van die Konvokasie ook vakant is, en dat al 5 UK(K)-lede by hierdie jaarvergadering vanaand verkies moet word.

3.5 Die President sluit die agenda. Geen versoeke is teen 72uur voor hierdie jaarvergadering ontvang (soos deur die Statuut bepaal) wat spesifieke punte vir bespreking of voorstelle vir aanvaarding tot die agenda vra nie.

3.6 Verder wys die President daarop dat hierdie jaarvergadering ‘n besigheidsvergadering van die Konvokasie is, wat beteken dat lang besprekings van punte nie moontlik is nie. Konvokasielede is egter welkom om spesiale vergaderings aan te vra (deur aan die vereistes van die Statuut vir die belegging van sulke vergaderings te voldoen) wat op een onderwerp fokus.

**4. Notule van die vorige jaarvergadering (6 November 2014)**

4.1 Die notule van die vorige jaarvergadering word as gelees beskou.

4.2 Die notule word aanvaar.

**5. Verkiesing van 2 UK(K)-lede**

5.1 Die verkiesing van 2 addisionele lede van die UK vind plaas. Konvokasielede word genooi om nominasievorms in te vul en by die Sekretaris in te dien. Diegene wat kandidate nomineer sal ook ‘n geleentheid kry om oor hul kandidate te praat.

5.2 Die reëling word aanvaar dat die addisionele UK-lid met die meeste stemme vir ‘n termyn van 3 jaar verkies word en dat die addisionele UK-lid met die tweede meeste stemme vir ‘n termyn van 2 jaar verkies word. Hierdie reëling word getref ten einde oorvleueling van termyne van UK-lede te bewerkstellig, soos deur die Statuut (54(1)) vereis:

“Die Uitvoerende Komitee van die Konvokasie, bestaande uit die president, die visepresident, die sekretaris en twee verdere lede van die Konvokasie, wat deur die Konvokasie uit eie geledere verkies word, beklee hul amp vir ’n termyn van drie jaar, of tot die volgende vergadering van die Konvokasie indien daar voor die einde van die bedoelde termyn geen vergadering van die Konvokasie gehou is nie, met dien verstande dat die termyn van lede aangepas kan word om oorvleueling van ou en nuwe lede te bewerkstellig.”

Punt van orde: ‘n Konvokasielid stel voor dat nominasievorms (waarop die motivering vir die nominasie van ‘n betrokke kandidaat aangebring word) nie voorgelees word nie, maar dat Konvokasielede wat ‘n kandidaat nomineer eerder 30 sekondes kry om hul nominasies te motiveer – juis om die hoeveelheid tyd wat aan die verkiesingsproses gespandeer word te verkort. Die punt van orde word deur die President gehandhaaf.

5.2 Die volgende nominasies vir die twee addisionele lede word ontvang:

* Dr M le Cordeur
* Dr Adelbert Scholtz
* Mawethu Nyakatya
* Naadirah Grimsel
* Sonja Loots

5.3 Die vergadering stem vir die addisionele lede.

**6. Gasspreker: Lovelyn Nwadeyi praat oor “Courage, Compassion and Complexity: Reflections on the New Matieland and South Africa.”**

6.1 Die Sekretaris, dr Nadia Marais, bedank Lovelyn vir haar toespraak.

6.2 Hierdie toespraak is op YouTube beskikbaar by die volgende skakel: <https://www.youtube.com/watch?v=JqaZVH7cUJo>.

**7. Verkiesing van Sekretaris**

7.1 Die verkiesingsproses vir die sekretaris van die UK vind plaas. Die termyn van die sekretaris sal 3 jaar duur. Konvokasielede word genooi om nominasievorms in te vul en by die Sekretaris in te dien.

7.2 Die volgende nominasies vir die posisie van sekretaris word ontvang:

* Bernard Pieters
* Dr Nadia Marais
* Greer Valley

7.3 Die vergadering stem vir die sekretaris.

**8. Gasspreker: Breyten Breytenbach praat oor “Die koei in die Bosch: die raamwerk waarbinne oor taal besin word.”**

8.1 Dr Sonja Loots bedank Breyten vir sy toespraak.

8.2 Hierdie toespraak is op YouTube beskikbaar by die volgende skakel: <https://www.youtube.com/watch?v=qjKUlaNDBhA>.

**9. Verkiesing van Vise-President en President**

9.1 Die verkiesingsproses vir die Vise-President van die UK vind plaas. Die termyn van die Vise-President sal 2 jaar wees. Konvokasielede word genooi om nominasievorms in te vul en by die Sekretaris in te dien.

**Uitslag van verkiesing**

Twee addisionele lede

Dr Michael le Cordeur (434 stemme)

Dr Sonja Loots (431 stemme)

Naadirah Grimsel (226 stemme)

Dr Adelbert Scholtz (217 stemme)

Mawethu Nyakatya (216 stemme)

Sekretaris

Dr Nadia Marais (339 stemme)

Bernard Pieters (217 stemme)

Greer Valley (167 stemme)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dr Michael le Cordeur** word verkies as addisionele lid van die UK (3 jaar termyn)

**Dr Sonja Loots** word verkies as addisionele lid van die UK (2 jaar termyn)

**Dr Nadia Marais** word verkies as sekretaris van die UK (3 jaar termyn)

9.2 Die volgende nominasies vir die posisie van Vise-President word ontvang:

* Lovelyn Nwadeyi
* Jacques du Preez
* Prof Dorothea van Zyl
* Regina Bongeka Mlenzana

9.3 Die volgende nominasies vir die posisie van President word ontvang:

* Ziyanda Stuurman
* Adv Jan Heunis SC
* Dr Michael le Cordeur

9.4 Die vergadering stem vir die Vise-President en President.

**10. Mededelings deur die Rektor: Prof Wim de Villiers oor “Universiteit Stellenbosch: Vorentoe!”**

10.1 Die Vise-President, adv Jan Heunis SC, bedank prof De Villiers vir sy toespraak.

10.2 Hierdie toespraak is op YouTube beskikbaar by die volgende skakel: <https://www.youtube.com/watch?v=DfoPWT2pHZs>.

**11. Medelings deur die President: Prof Christo Viljoen**

**Uitslag van verkiesing**

Visepresident

Adv Jacques du Preez (318 stemme)

Lovelyn Nwadeyi (303 stemme)

Prof Dorothea van Zyl (130 stemme)

Regina Bongeka Mlenzana (7 stemme)

President

Adv Jan Heunis SC (476 stemme)

Ziyanda Stuurman (199 stemme)

Dr Michael le Cordeur (79 stemme)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Adv Jacques du Preez** word verkies as Vise-President van die UK (2 jaar termyn)

**Adv Jan Heunis SC** word verkies as President van die UK (3 jaar termyn)

**12. Afsluiting**

12.1 Die President bedank die vergadering en die stembuskomitee vir hul bystand met die verkiesingsprosesse.

12.2 Die President verklaar die vergadering gesluit. Die vergadering verdaag om 23:00.